Frankrike: - Syria-angrep kan komme på onsdag
Hollande sier i et intervju med Le Monde at Frankrike fortsatt støtter et angrep, selv om den britiske nasjonalforsamlingen onsdag avviste et forslag om å delta i et angrep uten FN-mandat. Den franske nasjonalforsamlingen skal diskutere saken onsdag neste uke. - Frankrike ønsker en fast og forholdsmessig aksjon mot regimet i Damaskus, sier Hollande. BAKGRUNN: Alt om Syria-krisenTyskland kommer ikke til å delta i en militær aksjon i Syria, sier utenriksminister Guido Westerwelle. Westerwelle sier til avisen Neue Osnabrücker Zeitung at Tyskland ikke har blitt bedt om å delta i noen aksjon, og heller ikke har vurdert det. - Vi presser på for at FNs sikkerhetsråd skal komme til en enighet, og for at FNs inspektører skal ferdigstille sitt arbeid så fort som mulig, sier han. BAKGRUNN: Assad anklages for massedrap med kjemiske våpenFNs inspektører i Syria står nå under et voldsomt press. Resultatene de legger fram, vil bli gransket nærmest med lupe for at det ikke skal herske noen tvil om holdbarheten i opplysningene. Inspektørene har denne uken hentet inn prøver fra stedet i utkanten av Damaskus som trolig ble rammet av et gassangrep 21. august. De første undersøkelsene av prøvene har pågått gjennom lange nattetimer på et hotell i den syriske hovedstaden. Ifølge FNs generalsekretær Ban Ki-moon skulle inspektørene reise fra Syria lørdag morgen. En første prioritet er å sørge for at prøvene de har med seg for videre arbeid, ikke blir forurenset etter på annen måte ødelagt, sier en ekspert på kjemiske våpen.- Hvis de ikke gjør det, kan de ikke garantere at beviskjeden er intakt, altså at ingen har tuklet med selve prøvene, sier Dieter Rothbacher til nyhetsbyrået Reuters. Rothbacher har deltatt i opplæringen av flere av FN-inspektørene i Syria. Inspektørene har fulgt svært strenge regler i arbeidet, blant annet har de nektet å ta imot blodprøver som ble tatt av flere av de omkomne i tragedien utenfor Damaskus. Prøvene ble tatt før disse menneskene i tråd med muslimsk praksis ble begravd innen 24 timer etter at de døde. Legen Abu Akram ved et feltsykehus i regionen ble forbauset da inspektørene ikke ville ha blodprøvene som folk ved dette sykehuset hadde tatt. - I stedet tok de andre prøver, blant annet av jordsmonnet, av klær og møbler, forteller Akram.Alle prøvene, enten de er av blod, jord eller andre ting, blir undersøkt for å se om de inneholder spor av kjemiske kampmidler. Blant disse er sarin - en av verdens farligste nervegasser, sennepsgass og andre giftige stoffer. - Jeg er sikker på at de har vært i stand til å foreta analyser der de har oppholdt seg, og da har de allerede noen resultater. Nå blir spørsmålet selvfølgelig hvordan FN vil forholde seg til disse resultatene, sier Dieter Rothbacher. Prøvene skal analyseres videre på laboratorier i Finland og Sverige, opplyser FNs organisasjon for forbud mot kjemiske våpen OPCW. Ralf Trapp, en spesialist på nedrustning som selv har jobbet for OPCW, sier seg overbevist om at hvis kjemiske våpen er blitt brukt, vil inspektørene kunne påvise det.
Et militært angrep på Syria kan skje på onsdag, sier Frankrikes president François Hollande.